Diari Oficial de la Generalitat Valenciana


Sumari del DOGV 8564, del 06-06-2019 (2019/5751)

RESOLUCIÓ de 30 de maig de 2019, del conseller d'Educació, Investigació, Cultura i Esport, per la qual es disposa el funcionament del centre públic de Formació de Persones Adultes Vicent Ventura, codi de centre 16036334, a València.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8564

Data del DOGV
:   06-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5751


Data del document
:   30-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 30 de maig de 2019, del conseller d'Educació, Investigació, Cultura i Esport, per la qual es disposa el funcionament del centre públic de Formació de Persones Adultes Vicent Ventura, codi de centre 85093097, a València.  
 [2019/5751]  
El Decret 64/2019, de 26 d'abril, del Consell, pel qual es crea el centre públic de Formació de Persones Adultes Vicent Ventura, codi del centre 12202129, a València, va autoritzar a la conselleria competent en matèria d'educació per a dictar les disposicions necessàries per al seu compliment i desenvolupament.  
És procedent ordenar l'inici de les activitats del centre de nova creació, determinar els ensenyaments que s'imparteixen i adoptar les mesures necessàries perquè puga desenvolupar la seua activitat acadèmica.  
En ús de les competències que m'atorga l'article 28 de la Llei 5/1983, de 30 de desembre, del Consell, de conformitat amb la proposta del director general de Centres i Personal Docent, resolc:  
  
Primer  
1. L'inici de les activitats en el centre públic de Formació de Persones Adultes Vicent Ventura, codi del centre 75800812, amb efectes de l'inici del curs escolar 2018-2019.  
2. El centre ha d'impartir els ensenyaments de formació de persones adultes: 2 unitats de primer cicle i primer nivell del segon cicle i 2 unitats de segon nivell del segon cicle.  
3. El nou centre impartirà el Programa d'educació plurilingüe i intercultural, d'acord amb el que s'estableix en la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.  
  
Segon  
La Direcció General de Centres i Personal Docent determinarà la plantilla necessària que corresponga als ensenyaments autoritzats i establirà el procediment de provisió dels llocs d'acord amb la singularitat dels programes que estan aplicant-se al centre i les necessitats de la població adulta que s'ha d'atendre.  
  
Tercer  
La Direcció Territorial d'Educació, Investigació, Cultura i Esport de València nomenarà l'equip directiu del centre, de conformitat amb el que s'estableix en el capítol IV del títol V de la Llei orgànica 2/2006, de 3 de maig, d'educació i el Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre, del Consell, aplicable als centres públics de formació de persones adultes, segons el que s'estableix en la seua disposició addicional primera.  
  
  
Quart  
La Direcció General de Centres i Personal Docent determinarà i gestionarà els fons necessaris per a la posada en funcionament i manteniment del centre, i el dotarà amb l'equipament i material didàctic necessaris. A aquest efecte, la Direcció Territorial d'Educació, Investigació, Cultura i Esport de València efectuarà l'oportuna i raonada proposta.  
  
Cinqué  
El que s'estableix en aquesta resolució s'inscriurà en el Registre de Centres Docents de la Comunitat Valenciana.  
  
Sisé  
S'autoritza els diferents òrgans d'aquesta conselleria perquè, en l'àmbit de les seues respectives competències, adopten les mesures necessàries per a l'aplicació i desenvolupament del que es disposa en la present resolució.  
  
Seté  
Aquesta resolució es publicarà en el Diari Oficial de la Generalitat Valenciana i produirà efectes des de l'inici del curs escolar 2018-2019.  
  
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller d'Educació, Investigació, Cultura i Esport en el termini d'un mes a comptar des de l'endemà de publicar-se.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se.  
  
Tot això d'acord amb el que s'estableix en els articles 112 i següents de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa i sense perjudici que s'utilitze qualsevol altra via que es considere oportuna.  
  
  
València, 30 de maig de 2019.- El conseller d'Educació, Investigació, Cultura i Esport, p. d. (R 26.10.2016; DOGV 7906, 28.10.2016), el secretari autonòmic d'Educació i Investigació: Miguel Soler Gracia.